Ralph Stanley II: `This One is II`
Ralph Stanley stariji  proslavio se s tradicionalnom brđanskom glazbom, i svojim visokim tenorom. Njegov sin, Ralph Stanley II, pjeva p
Za ljubitelje glazbe Ralph Stanley podsjetnik je na usamljenički zvuk tradicionalnog bluegrassa. Taj osamdesetogodišnjak je živuća legenda s preko 150 objavljenih albuma. On je jedan od rijetkih pripadnika prve generacije bluegrass gitarista i pjevača koji još uvijek redovito nastupaju. Po tome bi se reklo da nije lako biti njegov sin, k tome s imenom Ralph Stanley II, i biti pjevač također. Jedan od razloga je možda to da otac i sin njeguju potpuno različiti glazbeni stil. Ralph Stanley stariji se proslavio s tradicionalnom brdjanskom glazbom, i svojim visokim tenorom. Njegov sin, Ralph Stanley II, pjeva potpuno drugačije, njegov bariton vise podsjeća na klasične country pjevače George Jonesa ili Merle Haggarda. Odrastajući u jugozapadnom dijelu savezne države Virginije, Ralph Stanley II počeo je ići sa svojim ocem na turneje kad su mu bile dvije godine. Sad kad su mu 30, skoro pola svog života proveo je pjevajući i svirajući ritam gitaru u slavno sastavu svog oca – The Clinch Mountain Boys. Za svoj četvrti solo album on je na iznenađenje mnogih, odabrao pjesme izvan uobicajenog miljea bluegrassa, skladatelja kao sto su Lyne Lovett, Fred Eaglesmith, Townes Van Zant, i Elton John. S albumom `This One is II` Ralph Stanley II ne samo da je probao nešto novo, vec je napravio pravu glazbenu poslasticu za ljubitelje tradicionalne country glazbe.